Diari Oficial de la Generalitat Valenciana


Sumari del DOGV 8367, del 23-08-2018 (2018/7908)

Informació pública de l'aprovació del Programa d'actuació integrada de la unitat d'execució número 23 del Pla general d'ordenació urbana.
-----------------------------------------------------------------------------------------------------------------------------------------

### Dades del document

Número de DOGV
:   8367

Data del DOGV
:   23-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7908


Data del document
:   03-08-2018

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * pla d'urbanisme
    * administració local

Informació pública de l'aprovació del Programa d'actuació integrada de la unitat d'execució número 23 del Pla general d'ordenació urbana. [2018/7908]  
 El Ple de l'Ajuntament de Benicàssim, en la sessió ordinària celebrada el dia 27 de juliol de 2018, ha adoptat l'Acord d'aprovació del Programa d'actuació integrada de la unitat d'execució número 23 del Pla general d'ordenació urbana de Benicàssim (PGOU) presentat per la mercantil Fomento Agrícola Castellonense, SL (FACSA), que en la part dispositiva diu així:  
  
«Primer. Aprovar el Programa d'actuació integrada de la unitat d'execució número 23 del PGOU de Benicàssim presentat per la mercantil Fomento Agrícola Castellonense, SL, en règim de gestió per propietaris, composta per programa, proposició juridicoeconòmica, conveni urbanístic, projecte d'urbanització i projecte de reparcel·lació voluntària.  
Segon. Inscriure el programa d'actuació en la secció primera, Programes d'actuació integrada, del Registre Municipal de Programes d'Actuació amb caràcter previ a la publicació prevista en el següent punt de la part dispositiva.  
Tercer. Publicar aquest acord en el Butlletí Oficial de la Província de Castelló i en el Diari Oficial de la Generalitat Valenciana.  
Quart. Citar la mercantil, com a promotora d'aquest programa, a la subscripció del conveni de programació, transcorreguts quinze dies des de la publicació en el Diari Oficial de la Generalitat Valenciana, prevista en el punt anterior.  
Cinqué. El promotor haurà de depositar en l'Ajuntament un aval bancari per un import del 5 % del valor de les obres d'urbanització, és a dir el 5 % de 248.690,13 ?, en definitiva, 12.434,50 ?, abans de la firma del conveni.  
Sisé. Així mateix, el promotor depositarà davant de l'Ajuntament la quantitat de 59.511,81 ?, substitutiu del 5 % del valor de l'aprofitament tipus que li correspon en concepte de cessió a l'Ajuntament per a aquesta mena d'actuacions, abans de la firma del conveni.  
Seté. El promotor, una vegada ferm en via administrativa l'acord aprovatori de la reparcel·lació, l'inscriurà en el Registre de la Propietat, previ atorgament de document públic que n'expresse el contingut.  
  
Vuité. Contra aquesta resolució, que posa fi a la via administrativa, podrà interposar un recurs contenciós administratiu directament.   
Termini: dos mesos comptats des de l'endemà de la recepció d'aquesta notificació.   
Òrgan: davant de la Sala Contenciosa Administrativa del Tribunal Superior de Justícia de la Comunitat Valenciana, conformement amb el que disposa la Llei 29/1998, de 13 de juliol, de la jurisdicció contenciosa- administrativa.  
Tanmateix, podrà interposar qualsevol altre recurs que considere oportú.»  
  
Cosa que es publica de conformitat amb l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Benicàssim, 3 d'agost de 2018.- El regidor delegat, p. d. (D 2017/0631): Carlos Luis Díaz Miró.